Publication: Magyar Közlöny
Issue: MK-2004-202 (Year: 2004, Number: 202)
Era: 2004-2010
Section: (4) bekezdése, továbbá a tankönyvpiac rendjérõl szóló 2001. évi XXXVII. törvény
Paragraph Index: 1771

c) Tanulók szállásnyújtásával összefüggõ feladatok FAJLAGOS ÖSSZEG: 130 000 forint/tanuló ca) A hozzájárulást a helyi önkormányzat az általa fenntartott kollégiumban a Közokt. tv. 53. §-ának (7)–(9) bekezdése alapján biztosított kollégiumi, externátusi elhelyezéssel, ellátással összefüggõ feladataihoz, a kollégiumi hallgatói jogviszonyban lévõ, nappali rendszerû oktatásban részt vevõ tanuló után veheti igénybe abban az esetben, ha a tanuló a Közokt. tv. szerint szervezett iskolai rendszerû oktatásban vesz részt. Externátusi ellátásban részesülõ tanuló esetén a hozzájárulás akkor igényelhetõ, ha a tanuló részére férõhely hiánya miatt nem lehetett kollégiumi elhelyezést biztosítani. Az externátusi nevelésben, ellátásban részesülõk esetében az igénybevétel további feltétele, hogy a lakhatási költségeket (albérleti díj, közüzemi díj) a fenntartó vállalja. Nem igényelhetõ a hozzájárulás a – Polgári Törvénykönyvrõl szóló 1959. évi IV. törvény 685. §-ának b) pontjában meghatározott – közeli hozzátartozóknál lakó tanuló esetén. A Közokt. tv. szerint gyógypedagógiai nevelésben, oktatásban résztvevõk kollégiumi ellátásához nem ez, hanem a d) pont szerinti hozzájárulás igényelhetõ. cb) A hozzájárulás kétszeresét veheti igénybe a helyi önkormányzat azok után a kollégiumi a kollégiumi hallgatói jogviszonyban lévõ tanulók után, akik az Oktatási Minisztériummal kötött megállapodás alapján a Hátrányos Helyzetû Tanulók Arany János Tehetséggondozó Programja keretében veszik igénybe a kollégiumi ellátást. cc) A hozzájárulás két és félszeresét veheti igénybe a helyi önkormányzat azok után a kollégiumi hallgatói jogviszonyban lévõ a tanulók után, akik az Oktatási Minisztériummal kötött megállapodás alapján a Hátrányos Helyzetû Tanulók Arany János Kollégiumi Programja keretében az oktatási miniszter által kiadott oktatási program alapján veszik igénybe a kollégiumi ellátást.

Source: https://magyarkozlony.hu/hivatalos-lapok/d93b469226d6b0668c78e9d36e24ec16bd06b2f7/dokumentumok/23ad85ae03b68995e0c35f4161fadd5d3aa38bcd/letoltes